Болот Кадыры

Болот Кадыры (1919–1970) — уйгур журналисти, жазуучусу жана тарыхчысы. Ал Шиңжаң Уйгур автоном районунун Кутубу ооданында дыйкан үй-бүлөсүндө төрөлгөн. Болот Шиңжаң Дарилмуаллимди жогорку жетишкендик менен аяктагандан кийин, 1941-жылы «Шиңжаң гезити» редакциясында иштей баштаган. Кыска убакыт ичинде башкы редакторлукка көтөрүлгөн. Ал ошондой эле «Эрк» гезитинде да иштеген. 

1943-жылы улутчулдук боюнча айыпталып, түрмөгө камалган. Алты ай түрмөдө отургандан кийин кайрадан өз кызмат ордуна кайтып келген. 1947-жылы гезиттин урааны тууралуу «Эрк урааны» (Erk Şuarı) аттуу чакан китепчесин жарыялаган. 1948-жылы ал Шиңжаңдын тарыхы тууралуу маанилүү эмгеги «Өлкө тарыхы» (Ölke Tarixi) жарыялаган.

1949-жылы Аалыкан Төрө, Мухаммед Эмин Бугра жана Алихан Эсенкулдар менен бирге Кашмирге качып, үч жыл ошол жерде жашаган. Андан соң Түркияга көчүп кеткен.

Түркияда ал «Амач Карахожа» деген ысым менен «Чыгыш Түркстан—Кытай колониясы» (Doğu Türkistan—Çin Müstemlekes) аттуу китебин жазган.

Болот Кадыры 1970-жылдын 26-августунда жүрөк оорусунан каза болгон.

 Жарык көргөн китептери 
Эрк урааны, Үрүмчү: Алтай басмасы, 1947
Өлкө тарыхы, Үрүмчү: Алтай басмасы, 1948
Чыгыш Түркстан—Кытай колониясы, Станбул, 1960, (Амач Карахожа ысым менен)

 Булактар 
Категория:Инсандар
Категория:Уйгур адабияты
Категория:Уйгур жазуучулары
Категория:Кытай жазуучулары
Категория:ШУАР
Категория:Арип боюнча жазуучулар
Категория:XX кылым жазуучулары
Категория:Арип боюнча акындар